|  |  |
| --- | --- |
| შესყიდვის ტიპი | კონსოლიდირებული ტენდერი აუქციონის გარეშე(CON) |
| განცხადების ნომერი | **--------------------** |
| შესყიდვის სტატუსი |   |
| შემსყიდველი | https://tenders.procurement.gov.ge/images/profile24_0.png სახელმწიფო შესყიდვების სააგენტო |
| შესყიდვის გამოცხადების თარიღი | 00.00.2022 00:00 |
| წინადადებების მიღება იწყება | 00.00.2022 00:00 |
| წინადადებების მიღება მთავრდება | 00.00.2022 00:00 |
| დაფინანსება | 2022 წლის სახსრები  |
| შესყიდვის სავარაუდო ღირებულება | ---`---.-- GEL |
| წინადადება წარმოდგენილი უნდა იყოს | დღგ-ს გათვალისწინებით |
| კლასიფიკატორის (CPV) კოდი და კლასიფიკატორის დანაყოფი |
| * 34100000 - ავტოსატრანსპორტო საშუალებები
 |
| კლასიფიკატორის (CPV) კოდი და შესყიდვის კონკრეტული ობიექტი |
| * 34100000 - ავტოსატრანსპორტო საშუალებები
* 34120000 - ავტოსატრანსპორტო საშუალებები 10-ზე მეტი ადამიანის გადასაყვანად
* 34121000 - საქალაქო და საქალაქთაშორისო ავტობუსები
* 34121100 - საზოგადოებრივი ავტობუსები
 |
| შესყიდვის რაოდენობა ან მოცულობა | 65 ერთეული ავტობუსი |
| მოწოდების ვადა | სატენდერო დოკუმენტაციის 1.4 პუნქტის შესაბამისად. |
| შეთავაზების ფასის კლების ბიჯი | 1.00 GEL |
| გარანტიის ოდენობა | ---`--- GEL |
| გარანტიის მოქმედების ვადა | --- დღე |
| დამატებითი ინფორმაცია |   |
| შესყიდვის ობიექტია M3 კატეგორიის 65 საქალაქო ავტობუსი და მათი გეგმიური ფლობის მომსახურება. |

**შესყიდვის ობიექტის აღწერასთან დაკავშირებული ინფორმაცია**

1.1 შესყიდვის ობიექტის დასახელება

წინამდებარე სატენდერო დოკუმენტაციით განსაზღვრულ შესყიდვის ობიექტს წარმოადგენს ამავე სატენდერო დოკუმენტაციის დანართი №1-ით განსაზღვრული ტექნიკური პარამეტრების მქონე M3 კატეგორიის საქალაქო ავტობუსი (შემდგომში - ავტობუსი), საგარანტიო პერიოდის განმავლობაში გეგმიური ფლობის კომპონენტების გათვალისწინებით.

1.2 საქონლის ტექნიკური პარამეტრები/მომსახურების/სამუშაოს აღწერა (ტექნიკური დავალება), შესყიდვის ობიექტის რაოდენობა/მოცულობა

1.2.1 შესასყიდი საქონლის რაოდენობაა 65 ერთეული ავტობუსი.

1.2.2 შემოთავაზებული ავტობუსები უნდა იყოს:
ა) ერთი და იმავე ბრენდის და მოდელის
ბ) ახალი
გ) არაუადრეს 2022 წლის გამოშვების
დ) მარცხენა საჭიანი
ე) ექსპლუატაციაში არმყოფი
ვ) მიწოდებისას გარბენი არაუმეტეს 6000კმ
ზ) ნივთობრივად და უფლებრივად უნაკლო
თ) განბაჟებული.

1.2.3 პრეტენდენტი ვალდებულია დანართ N2 ში განაფასოს ავტობუსის და მისი გეგმიური ფლობის ღირებულება კომპონენტების მიხედვით (ავტობუსის და ავტობუსის სერვისის/ნაწილის ხარჯის ჯამი), რომელიც შემდგომში აისახება სახელმწიფო შესყიდვის შესახებ ხელშეკრულებ(ებ)ში.

1.2.4 სატენდერო წინადადების განფასებისას, პრეტენდენტი ვალდებულია გაითვალისწინოს, როგორც ავტობუსების ღირებულება, ასევე 200 000 კმ-ზე ავტობუსის გეგმიური ფლობის ღირებულებაში შემავალი სხვა კომპონენტების ღირებულებაც.

1.2.5 პრეტენდენტმა დანართი N2-ის შესაბამისად უნდა წარმოადგინოს განფასება ავტობუსის გეგმიური ფლობის ღირებულების კომპონენტების მიხედვით. რომლის შესყიდვაც განხორციელდება სრული საგარანტიო პერიოდის განმავლობაში (არანაკლებ 200'000 კმ გარბენი ან არანაკლებ 24 თვე (რომელიც ადრე დადგება)).

1.2.6 პრეტენდენტი უფლებამოსილია დანართ N2-ში დაამატოს (განსაზღვროს) მწარმოებლის მიერ განსაზღვრული გეგმიური ფლობის კომპონენტები, რომლის შესყიდვაც განხორციელდება სრული საგარანტიო პერიოდის განმავლობაში (არანაკლებ 200'000 კმ გარბენი ან არანაკლებ 24 თვე (რომელიც ადრე დადგება)).

1.2.7 მიმწოდებელი ვალდებულია უსასყიდლოდ განახორციელოს დადგენილი ავტობუსის გეგმიური ფლობის ფარგლებში იმ კომპონენტების შეცვლა ან/და მომსახურება, რომელიც არ იქნება გათვალისწინებული დანართ N2-ით განსაზღვრულ გეგმიური ფლობის ღირებულებაში, თუმცა მწარმოებლის მიერ განსაზღვრულია საგარანტიო პერიოდში გეგმიური ფლობის კომპონენტ(ებ)ად.

1.2.8 მიმწოდებელი ვალდებულია უზრუნველყოს ავტობუსების უკან გაწვევა იმ შემთხვევაში, თუ ავტობუსების მწარმოებელი ქარხანა საწარმოო დეფექტის აღმოჩენის შემთხვევაში განახორციელებს შესაბამის ღონისძიებებს ავტობუსების უკან გაწვევით ხარვეზ(ებ)ის აღმოფხრის მიზნით.

[ დანართი N1 - ტექნიკური პარამეტრები.xlsx](https://tenders.procurement.gov.ge/engine/files.php?mode=que&file=997295&code=1624034541)

1.3 ფასების ცხრილი/ხარჯთაღრიცხვა

[ დანართი N2 - განფასების ცხრილი.xlsx](https://tenders.procurement.gov.ge/engine/files.php?mode=que&file=997296&code=1624034552)

1.4 საქონლის მიწოდების/მომსახურების გაწევის/სამუშაოს შესრულების ვადა

65 ერთეული ავტობუსის მიწოდება უნდა განხორციელდეს ხელშეკრულების გაფორმებიდან არაუგვიანეს 210 კალენდარული დღის განმავლობაში.

1.5 საქონლის მიწოდების/მომსახურების გაწევის/სამუშაოს შესრულების ფორმა და ადგილი

1.5.1 მიმწოდებელი ვალდებულია ავტობუსების მიწოდება განახორციელოს ქ. ბათუმის მასშტაბით, შემსყიდველი ორგანიზაციის მიერ განსაზღვრულ ადგილზე.

1.5.2 სატენდერო დოკუმენტაციის 1.4 პუნქტში განსაზღვრულ ვადაში მიმწოდებელი ავტობუსების მიწოდებას უზრუნველყოფს საკუთარი ხარჯებით საქართველოს კანონმდებლობით განსაზღვრული ყველა სახის გადასახადის, მოსაკრებლის ჩათვლით, მათ შორის, განბაჟებისა და სახელმწიფო რეგისტრაციის (შემსყიდველზე გადაფორმებისა და სტანდარტული ფასის სახელმწიფო სანომრე ნიშნების ჩათვლით) ხარჯების ჩათვლით.

1.7.1 მოთხოვნა საგარანტიო ვადის შესახებ

1.7.1.1 საქონლის საგარანტიო მომსახურების მინიმალური ვადები განსაზღვრულია სატენდერო დოკუმენტაციის დანართი N3-ის შესაბამისად. პრეტენდენტი ვალდებულია ერთიან ელექტრონულ სისტემაში ატვირთოს ინფორმაცია მის მიერ შემოთავაზებული საქონლის საგარანტიო პირობების/ვადების თაობაზე, წინამდებარე სატენდერო დოკუმენტაციის დანართი N3-ის შესაბამისად.

1.7.1.2 ავტობუსის სრული გარანტიის (არანაკლებ 200'000 კმ გარბენი ან არანაკლებ 24 თვე (რომელიც ადრე დადგება)) მოქმედების პერიოდში გამოვლენილი ყველანაირი დეფექტი ან/და დაზიანება უნდა გამოსწორდეს ავტორიზებულ/ლიცენზირებულ სერვისცენტრში ან მწარმოებლის მიერ ლიცენზირებული პერსონალის მეშვეობით შემსყიდველის მიერ გადაცემულ ტერიტორიაზე არსებულ სერვისცენტრში, შემსყიდველის წერილობითი მოთხოვნიდან არაუგვიანეს 6 (ექვსი) კალენდარული დღის განმავლობაში. ავტობუსის სრული გარანტიის მოქმედების გასვლის შემდეგ, დანართი N3-ით განსაზღვრულ სხვადასხვა კომპონენტებზე ყველანაირი დეფექტი ან/და დაზიანება უნდა გამოსწორდეს შემსყიდველის წერილობითი მოთხოვნიდან არაუგვიანეს 14 კალენდარული დღის განმავლობაში. მიმწოდებელი ვალდებულია დაფაროს ყველა სახის ხარჯი ნებისმიერი დეფექტური ნაწილის მოწოდებასა და შეცვლაზე და სრულად შეასრულოს საგარანტიო პირობებით დაკისრებული ვალდებულება.

1.7.1.3 სრული საგარანტიო პერიოდის განმავლობაში, საგარანტიო შემთხვევაში ავტობუსის მუშა პროცესში დაზიანებისას მიმწოდებელი ვალდებულია, საკუთარი ხარჯებით განახორციელოს ავტობუსის ტრანსპორტირება ავტორიზებულ/ლიცენზირებულ სერვისცენტრამდე ან/და შემსყიდველის მიერ გადაცემულ ტერიტორიაზე არსებულ სერვისცენტრამდე, შემსყიდველის შეტყობინებიდან არაუგვიანეს 24 საათის განმავლობაში.

1.7.1.4 გარანტიის პერიოდში, მიმწოდებელი პასუხისმგებელია ავტობუსის ნებისმიერი სახის ტექნიკურ დეფექტზე/ზიანზე, რომელიც გამოწვეულია ავტობუსის შემადგენელი კომპონენტების წუნის გამო.

1.7.1.5 ავტობუსის გარანტიის პერიოდში მისი შეკეთება, მათ შორის ავტოსატრანსპორტო შემთხვევის (ავარია) დადგომის შემდეგ, უნდა განხორციელდეს მიმწოდებლის მიერ და ამან არ უნდა გამოიწვიოს თავდაპირველი გარანტიის ცვლილება.

1.7.1.6 მიღების დროს ავტობუსზე გამოვლენილი წუნის/დეფექტის/ხარვეზის შემთხვევაში, მიმწოდებელი ვალდებულია მოცემული პარტიის მიწოდების საბოლოო ვადის ამოწურვიდან არაუმეტეს 60 კალენდარული დღის განმავლობაში შეაკეთოს ან შეცვალოს ახლით წუნის/დეფექტის/ხარვეზის მქონე ავტობუსი. ამასთან, პარტიის მიწოდების ვადის გადაცილებისთვის შემსყიდველი უფლებამოსილია მიმწოდებელს დააკისროს ხელშეკრულებით გათვალისწინებული სანქცია.

1.7.1.7 საგარანტიო პირობებით განსაზღვრული მოთხოვნები, ძალაშია მთელი საგარანტიო ვადის განმავლობაში, მიუხედავად ავტობუსების შესყიდვის ხელშეკრულების მოქმედების ვადის ამოწურვისა. ამასთან, საგარანტიო პერიოდში ტექ-მომსახურების გაწევისას გამოყენებული სათადარიგო ნაწილები და საცხებ-საპოხი მასალები უნდა იყოს ახალი (ექსპლუატაციაში არმყოფი) და მწარმოებლის მიერ რეკომენდირებული.

1.7.1.8 სრული საგარანტიო პერიოდის (არანაკლებ 200'000 კმ გარბენი ან არანაკლებ 24 თვე (რომელიც ადრე დადგება)) განმავლობაში ავტობუსის გეგმიური ფლობის მომსახურების განხორციელება უნდა მოხდეს დანართი N2-ით წარმოდგენილ ცხრილში დაფიქსირებული ფასების შესაბამისად. მიმწოდებელმა გეგმიური ფლობის მომსახურების ჩატარება უნდა უზრუნველყოს შემსყიდველის მოთხოვნიდან არაუგვიანეს 2 (ორი) სამუშაო დღის განმავლობაში.

[ დანართი N3 - საგარანტიო პირობები.xlsx](https://tenders.procurement.gov.ge/engine/files.php?mode=que&file=997297&code=1624034566)

 **ტექნიკური მოთხოვნები**

2.1.1 მოთხოვნა შესყიდვის ობიექტის სასაქონლო ნიშანთან, პატენტთან, მოდელთან, წარმოშობის წყაროსთან ან/და მწარმოებელთან დაკავშირებით

2.1.1.1. პრეტენდენტმა შემოთავაზებული ავტობუსის ბრენდის, მოდელის და წარმოშობის ქვეყნის დასახელება უნდა მიუთითოს დანართი N2-ის შესაბამისად.

2.1.1.2 იმ შემთხვევაში, თუ სატენდერო წინადადებით წარმოდგენილ დანართი N2-ში არ იქნება მითითებული შემოთავაზებული ავტობუსის ბრენდის, მოდელისა ან წარმოშობის ქვეყნის დასახელება, პრეტენდენტი დაექვემდებარება დისკვალიფიკაციას. ავტობუსის ბრენდის, მოდელისა ან წარმოშობის ქვეყნის შესახებ ინფორმაცია არ ექვემდებარება ცვლილებას და უნდა იყოს საბოლოო, წინააღმდეგ შემთხვევაში პრეტენდენტი ასევე დაექვემდებარება დისკვალიფიკაციას.

2.1.1.3 შემოთავაზებული ავტობუსები უნდა იწარმოებოდეს ევროკავშირის ან/და ეკონომიკური თანამშრომლობისა და განვითარების ორგანიზაციის (OECD) წევრ ქვეყანაში.

2.2.1 მოთხოვნა პრეტენდენტის გამოცდილების შესახებ

2.2.1.1 პრეტენდენტის მიერ შემოთავაზებული ავტობუსის მწარმოებელს უნდა გააჩნდეს არანაკლებ 15 წლიანი გამოცდილება საზოგადოებრივი დანიშნულების ავტობუსების წარმოებაში, რომლის დასადასტურებლად პრეტენდენტმა ერთიანი ელექტრონული სისტემის მეშვეობით უნდა წარმოადგინოს ავტობუსების მწარმოებლის მიერ გაცემული დოკუმენტი.

2.3.1 მოთხოვნა პრეტენდენტის მატერიალურ-ტექნიკური ბაზის შესახებ

2.3.1.1 პრეტენდენტს საკუთრებაში ან სარგებლობაში უნდა გააჩნდეს ტენდერის გამოცხადების დღემდე არანაკლებ 1 წლის მანძილზე ფუნქციონირებადი მწარმოებლის მიერ ავტორიზებული/ლიცენზირებული მოქმედი სერვისცენტრი საქართველოს ტერიტორიაზე, სადაც საჭიროების შემთხვევაში ავტობუს(ებ)ის სერვისი განხორციელდება მწარმოებლის მიერ დადგენილი (რეკომენდირებული) ექსპლუატაციის, როგორც მიმდინარე ასევე ყოველდღიური/რეგულარული მომსახურების და რემონტის ინსტრუქციების (რეგლამენტის) სრული დაცვით. ზემოაღშნულის დასადასტურებლად პრეტენდენტმა ერთიანი ელექტრონული სისტემის მეშვეობით უნდა წარმოადგინოს მწარმოებლის ოფიციალური დოკუმენტი, სადაც მითითებული იქნება ინფორმაცია სერვისცენტრ(ებ)ის ავტორიზაციის/ლიცენზიის მინიჭების თარიღ(ებ)ის და მისამართ(ებ)ის შესახებ. ამავდროულად პრეტენდენტმა ერთიანი ელექტრონული სისტემის მეშვეობით უნდა წარმოადგინოს ავტორიზებული/ლიცენზირებული სერვისცენტრ(ებ)ის საკუთრების ან/და სარგებლობის შესაბამისი დამადასტურებელი დოკუმენტ(ებ)ი. შემსყიდველი უფლებამოსილია ნებისმიერ ეტაპზე ადგილზე შეამოწმოს პრეტენდენტის სერვისცენტრი სატენდერო დოკუმენტაციით განსაზღვრულ პირობებთან მისი შესაბამისობის დადგენის მიზნით.

2.3.1.2 თუ პრეტენდენტს საკუთრებაში ან სარგებლობაში გააჩნია მწარმოებლის მიერ ავტორიზებული/ლიცენზირებული მოქმედი სერვისცენტრ(ებ)ი ქალაქ ბათუმის ტერიტორიაზე ან მის შემოგარენში (ბათუმის ადმინისტრაციული საზღვრიდან არაუმეტეს 20 კილომეტრის დაშორებით), სადაც განხორციელდება ავტობუს(ებ)ის სერვისი, აღნიშნულის დასადასტურებლად პრეტენდენტმა ერთიანი ელექტრონული სისტემის მეშვეობით უნდა წარმოადგინოს მწარმოებლის ოფიციალური დოკუმენტი, რომელშიც მითითებული იქნება ინფორმაცია სერვისცენტრ(ებ)ის ავტორიზაციის/ლიცენზიის მინიჭების თარიღ(ებ)ის და მისამართ(ებ)ის შესახებ, ასევე პრეტენდენტმა უნდა წარმოადგინოს ავტორიზებული/ლიცენზირებული სერვისცენტრ(ებ)ის საკუთრების ან/და სარგებლობის შესაბამისი დამადასტურებელი დოკუმენტ(ებ)ი.
იმ შემთხვევაში თუ პრეტენდენტის საკუთრებაში ან სარგებლობაში არ არის მწარმოებლის ავტორიზებული/ლიცენზირებული მოქმედი სერვისცენტრი ქალაქ ბათუმის ტერიტორიაზე,
პრეტენდენტმა ერთიანი ელექტრონული სისტემის მეშვეობით უნდა წარმოდგინოს წერილი, რომლითაც აიღებს ვალდებულებას, რომ ხელშეკრულების გაფორმებიდან პირველი ავტობუსის შემოყვანამდე, შემსყიდველთან შეთანხმებით, შემსყიდველის მიერ უსასყიდლოდ, დროებით სარგებლობაში გადაცემულ ტერიტორიაზე საკუთარი სახსრებით მოაწყობს სერვისცენტრს შესაბამისი აღჭურვილობით (ყველა საჭირო დანადგარითა და ინსტრუმენტით) სადაც ავტობუსების სერვისი განხორციელდება მწარმოებლის მიერ ლიცენზირებული პერსონალის მეშვეობით დადგენილი (რეკომენდირებული) ექსპლუატაციის, როგორც მიმდინარე ასევე ყოველდღიური/რეგულარული მომსახურების და რემონტის ინსტრუქციების (რეგლამენტის) სრული დაცვით. შემსყიდველის მოთხოვნიდან და სერვისცენტრის მოსაწყობად გამოყოფილი შენობა-ნაგებობების მოწყობიდან არაუგვიანეს 60 კალენდარულ დღეში მიმწოდებელმა უნდა უზრუნველყოს სერვისცენტრის ავტორიზება/ლიცენზირება ავტობუსის მწარმოებლის მხრიდან.

2.7.1 მოთხოვნა ლიცენზიასთან, აკრედიტაციასთან, სტანდარტებთან, ხარისხის შესაბამისობასთან და სხვ. დოკუმენტების შესახებ

2.7.1.1 პრეტენდენტმა ერთიანი ელექტრონული სისტემის მეშვეობით უნდა წარმოადგინოს ავტობუსების მწარმოებლის მიერ გაცემული დოკუმენტ(ებ)ი, რომლითაც დადასტურდება, რომ შემოთავაზებული ავტობუსის დასაჯდომების მწარმოებელი არის საჯარო ტრანსპორტის დასაჯდომების მწარმოებელი.

2.7.1.2 პრეტენდენტმა ერთიანი ელექტრონული სისტემის მეშვეობით უნდა წარმოადგინოს ავტობუსების მწარმოებლის მიერ გაცემული დოკუმენტ(ებ)ი, რომლითაც დადასტურდება, რომ შემოთავაზებული ავტობუსის მგზავრთა საინფორმაციო დაფების (დისპლეების) და მათთან დაკავშირებული აღჭურვილობების მწარმოებელს გააჩნია საქალაქო ავტობუსებისთვის საინფორმაციო დაფების წარმოების არანაკლებ ორწლიანი გამოცდილება.

2.7.1.3 პრეტენდენტი ვალდებულია ერთიან ელექტრონულ სისტემაში ატვირთოს შემოთავაზებული ავტობუსების დასაჯდომების მწარმოებელზე გაცემული სტანდარტიზაციის საერთაშორისო ორგანიზაციის ISO/TS-16949 ან IATF 16949 სერტიფიკატი.

2.7.1.4 პრეტენდენტი ვალდებულია ერთიან ელექტრონულ სისტემაში ატვირთოს შემოთავაზებული ავტობუსების იატაკის მწარმოებელზე გაცემული სტანდარტიზაციის საერთაშორისო ორგანიზაციის ISO/TS-16949 ან IATF 16949 სერტიფიკატი.

2.7.1.5 პრეტენდენტს, მწარმოებელ კომპანიას და მწარმოებლის მიერ საქართველოში ავტორიზებულ/ლიცენზირებულ, პრეტენდენტის მიერ შემოთავაზებულ სერვისცენტრ(ებ)ს უნდა გააჩნდეთ მოქმედი ISO 9001 სერთიფიკატები. პრეტენდენტმა ერთაინი ელექტრონული სისტემის მეშვეობით უნდა წარმოადგინოს ზემოაღნიშნული სერტიფიკატები.

2.7.1.6 პრეტენდენტი, იმ შემთხვევაში, თუ ის არაა შემოთავაზებული ავტობუსის მწარმოებელი, უნდა იყოს შემოთავაზებული ავტობუსის მწარმოებლის ოფიციალური დილერი, რომლის დასადასტურებლადაც პრეტენდენტმა სისტემის მეშვეობით უნდა წარმოადგინოს მწარმოებლის ოფიციალური წერილი აღნიშნულის თაობაზე.

2.7.1.7 პრეტენდენტმა ერთიანი ელექტრონული სისტემის მეშვეობით უნდა წარმოადგინოს ავტობუსების მწარმოებლის მიერ გაცემული დოკუმენტი (მწარმოებლის ავტორიზაციის წერილი ე.წ. “MAF“), რომლითაც უნდა დასტურდებოდეს შემოთავაზებული ავტობუსების ტექნიკური პარამეტრების შესაბამისობა წინამდებარე სატენდერო დოკუმენტაციის დანართი N1 (ტექნიკური პარამეტრები)-ით დადგენილ მოთხოვნებთან.

2.7.1.8 შემოთავაზებული ავტობუსის საწვავის მოხმარება სორტ 1-ის მიხედვით 100 კილომეტრზე უნდა იყოს არაუმეტეს -- ლიტრი, ხოლო სორტ 2-ის მიხედვით 100 კილომეტრზე არაუმეტეს -- ლიტრი. აღნიშნულის თაობაზე პრეტენდენტმა ერთიანი ელექტრონული სისტემის მეშვეობით უნდა წარმოადგინოს შესაბამისი აკრედიტირებული ორგანოს/პირის (დასკვნასთან ერთად წარმოდგენილ უნდა იქნეს დასკვნის გამცემი ორგანოს/პირის აკრედიტაციის დამადასტურებელი დოკუმენტი) მიერ გაცემული დამადასტურებელი დოკუმენტაცია, ტესტ-რეპორტი.

2.9 სხვა დამატებითი მოთხოვნები

მიმწოდებელი ვალდებულია ქართულ ენაზე ნათარგმნი 15 ერთეული შემოთავაზებული ავტობუსის ექსპლუატაციის სახელმძღვანელო წარუდგინოს შემსყიდველს პირველივე მიწოდების დროს.

 **ფასწარმოქმნის ადეკვატურობის დამადასტურებელი დოკუმენტ(ებ)ი**

4.1.3 ფასწარმოქმნის ადეკვატურობის გაუთვალისწინებლობის დასაბუთება

კონსოლიდირებული ტენდერის სპეციფიკაციიდან გამომდინარე.

 **სატენდერო წინადადების უზრუნველყოფის გარანტია**

6.1.1 სატენდერო წინადადების უზრუნველყოფის გარანტიის ოდენობა

-----

 **ხელშეკრულების შესრულების უზრუნველყოფის გარანტია**

6.2.1 ხელშეკრულების შესრულების უზრუნველყოფის გარანტიის ოდენობა - (2 %-დან 5 %-ის ჩათვლით)

5

6.2.2 სავარაუდო ღირებულებასთან შედარებით საბოლოო ფასის 20%-ით ან მეტით კლების შემთხვევაში გარანტიის ოდენობა - (2 %-დან 10 %-ის ჩათვლით)

5

6.2.3 გარანტიის მოქმედების ვადა

ავტობუსების შესყიდვის ხელშეკრულების შესრულების უზრუნველყოფის საბანკო გარანტიის მოქმედების ვადა არანაკლებ 120 კალენდარული დღით უნდა აღემატებოდეს ავტობუსების მიწოდების საბოლოო ვადას, ხოლო გეგმიური ფლობის (საგარანტიო პერიოდში ტექნიკური მომსახურების) შესყიდვის ხელშეკრულების შესრულების უზრუნველყოფის საბანკო გარანტიის მოქმედების ვადა არანაკლებ 60 კალენდარული დღით უნდა აღემატებოდეს გეგმიური ფლობის (საგარანტიო პერიოდში ტექნიკური მომსახურების) შესყიდვის ხელშეკრულებით განსაზღვრულ მომსახურების გაწევის საბოლოო ვადას.

6.2.4 გარანტიის პირობები

6.2.4.1 ხელშეკრულების შესრულების უზრუნველყოფის გარანტია წარმოდგენილი უნდა იქნეს ხელშეკრულების გაფორმებამდე.

6.2.4.2 უპირობო, გამოუთხოვადი ხელშეკრულების შესრულების გარანტია წარმოდგენილი უნდა იქნას საქართველოს ეროვნული ბანკის მიერ ლიცენზირებული საბანკო დაწესებულებიდან ან სსიპ „საქართველოს დაზღვევის სახელმწიფო ზედამხედველობის სამსახურის" მიერ ლიცენზირებული სადაზღვევო კომპანიიდან. გარანტია წარმოდგენილი უნდა იქნას ევროში.

6.2.4.3 პრეტენდენტის მიერ წარმოდგენილ ხელშეკრულების შესრულების უზრუნველყოფის გარანტიაში არ უნდა იყოს მითითებული, რომ გარანტია მცირდება შესრულების პროპორციულად.

 **ანგარიშსწორების პირობები**

7.1.1 წინასწარ გადასახდელი თანხის ოდენობა და პირობები

7.1.1.1 ავტობუსების შესყიდვის ხელშეკრულების ფარგლებში წინასწარი ანგარიშსწორება შესაძლებელია განხორციელდეს მიმწოდებლის მოთხოვნით ლარში, არაუმეტეს 7 000 000 ლარის ოდენობით. საბოლოო ანგარიშსწორების სწორად განხორციელების მიზნით, ავანსის გადახდის დღეს შემსყიდველი ვალდებულია ავანსად ეროვნული ვალუტით გადახდილი თანხის ოდენობა მიმწოდებელს დაუფიქსიროს ევროში, საქართველოს ეროვნული ბანკის მიერ დადგენილი კურსის შესაბამისად.

7.1.1.2 წინასწარი ანგარიშსწორების მოთხოვნის შემთხვევაში, ანგარიშსწორება უნდა განხორციელდეს მიმწოდებლის მიერ წარმოდგენილი წინასწარ გადასახდელი თანხის იდენტური ოდენობის საქართველოს ეროვნული ბანკის მიერ ლიცენზირებული საბანკო დაწესებულების მიერ გაცემული უპირობო (გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე) და გამოუთხოვადი საბანკო გარანტიის საფუძველზე. გარანტია წარმოდგენილი უნდა იქნას ევროში.

7.1.1.3 წინასწარი ანგარიშსწორების გარანტიის მოქმედების ვადა არანაკლებ 60 (სამოცი) კალენდარული დღით უნდა აღემატებოდეს საქონლის მიწოდების საბოლოო ვადას.

7.1.1.4 ანგარიშსწორება განხორციელდება საავანსოდ გადახდილი თანხის სრულად გამოქვითვის შემდეგ.

7.2 ეტაპობრივი ან/და საბოლოო ანგარიშსწორების განხორციელების პირობები

7.2.1 ------ ავტობუსების სახელმწიფო შესყიდვის კონსოლიდირებული ტენდერ(ებ)ის საშუალებით განხორციელების თაობაზე“ საქართველოს მთავრობის 2022 წლის ------- №-- განკარგულების შესაბამისად, წინამდებარე კონსოლიდირებული ტენდერის ფარგლებში ავტობუსების შესყიდვის და მათი საგარანტიო პერიოდში გეგმიური ფლობის (ტექნიკური მომსახურეობის) ხელშეკრულებები გაფორმდება ევროში, წინადადების მიღების დასრულების დღეს მოქმედი ეროვნული ბანკის მიერ დაფიქსირებული ოფიციალური გაცვლითი კურსის შესაბამისად.

7.2.2 ანგარიშსწორება განხორციელდება ეტაპობრივად ან მთლიანად საქონლის მიწოდების შემდეგ, შესაბამისი "მიღება-ჩაბარების" აქტ(ებ)ის გაფორმებისა და საქართველოს კანონმდებლობით დადგენილი შესაბამისი დოკუმენტების წარმოდგენის შემდეგ:
- ეროვნულ ვალუტაში ანგარიშსწორების დღეს ეროვნული ბანკის მიერ დაფიქსირებული ოფიციალური გაცვლითი კურსის შესაბამისად;
- გადახდის ფორმა იქნება უნაღდო, გადარიცხვა მოხდება მიმწოდებლის საბანკო ანგარიშზე;

7.3 ეტაპობრივი ან/და საბოლოო ანგარიშსწორების განხორციელების ვადები

ანგარიშსწორება განხორციელდება ეტაპობრივად ან მთლიანად ავტობუსების საბოლოო მიწოდების, შესაბამისი „მიღება-ჩაბარების“ აქტ(ებ)ის გაფორმებისა და საქართველოს კანონმდებლობით დადგენილი შესაბამისი დოკუმენტების წარმოდგენის შემდგომ:

- 2023 წელს, დარჩენილი გადასახდელი თანხის ჯამის ნახევარი ორ თანაბარ ტრანშად: არაუგვიანეს 2023 წლის 31 ივლისი - 50%, არაუგვიანეს 2023 წლის 30 დეკემბერი - 50%.

- 2024 წელს, დარჩენილი თანხა სრულად ორ თანაბარ ტრანშად: არაუგვიანეს 2024 წლის 31 ივლისი - 50%, არაუგვიანეს 2024 წლის 30 დეკემბერი - 50%.

 **ხელშეკრულების პროექტი**

8.1 ხელშეკრულების პროექტი

[ ხელშეკრულების ნიმუში - ავტობუსები.pdf](https://tenders.procurement.gov.ge/engine/files.php?mode=que&file=997299&code=1624034633)

[ ხელშეკრულების ნიმუში - ფლობა.pdf](https://tenders.procurement.gov.ge/engine/files.php?mode=que&file=997300&code=1624034639)

 **საკონტაქტო პირის შესახებ ინფორმაცია**

9.1 სატენდერო კომისიის აპარატის საკონტაქტო წევრის ვინაობა და მონაცემები

----------------------------------------------------------

 **დამატებითი ინფორმაცია/დოკუმენტები**

10.1 დამატებითი ინფორმაცია/დოკუმენტები

10.1.1 წინამდებარე სატენდერო დოკუმენტაცია შემუშავებულია „სახელმწიფო შესყიდვების შესახებ“ საქართველოს კანონის (შემდგომში - კანონი) მე-20 მუხლის 2 პრიმა მუხლის, სახელმწიფო შესყიდვების სააგენტოს თავმჯდომარის 2018 წლის 14 დეკემბრის N14 ბრძანებით დამტკიცებული „კონსოლიდირებული ტენდერის ჩატარების წესისა და პირობების დამტკიცების შესახებ“ და აგრეთვე, „----------- ავტობუსების სახელმწიფო შესყიდვის კონსოლიდირებული ტენდერ(ებ)ის საშუალებით განხორციელების თაობაზე“ საქართველოს მთავრობის --------------- №-- განკარგულების საფუძველზე.

10.1.2 სახელმწიფო შესყიდვების ერთიან ელექტრონულ სისტემაში (შემდგომში - სისტემა) „შემსყიდველად“ რეგისტრირებული მომხმარებელები: შპს ბათუმის ავტოტრანსპორტი ვალდებულია 2022 წლის 31 დეკემბრის ჩათვლით წინამდებარე სატენდერო დოკუმენტაციით განსაზღვრული შესყიდვის ობიექტის სახელმწიფო შესყიდვა განახორციელოს წინამდებარე კონსოლიდირებული ტენდერის (შემდგომში - კონსოლიდირებული ტენდერი) საშუალებით.

10.1.3 კონსოლიდირებულ ტენდერში მონაწილეობის მიღება შეუძლია მხოლოდ სისტემაში „მიმწოდებლად“ რეგისტრირებულ მომხმარებელს.

10.1.4 კონსოლიდირებულ ტენდერში მონაწილეობისათვის პრეტენდენტმა უნდა გადაიხადოს სატენდერო წინადადების წარდგენის საფასური 10 000 (ათი ათასი) ლარის ოდენობით, ხოლო იმ შემთხვევაში, თუ კონსოლიდირებული ტენდერი შეწყდება ან დასრულდება უარყოფითი შედეგით, აღნიშნულიდან არაუგვიანეს 60 კალენდარული დღის განმავლობაში განმეორებით გამოცხადებულ კონსოლიდირებულ ტენდერში შეწყვეტილ ან უარყოფითი შედეგით დასრულებულ კონსოლიდირებულ ტენდერში მონაწილე პრეტენდენტისთვის სატენდერო წინადადების წარდგენის საფასური განისაზღვროს 1 000 (ათასი) ლარის ოდენობით. წინადადების წარდგენის საფასურის გადახდა უნდა განხორციელდეს სისტემის მეშვეობით.

10.1.5 კონსოლიდირებული ტენდერი ჩატარდება სისტემის მეშვეობით და ელექტრონული ვაჭრობა გაიმართება ერთი ავტობუსის და მისი გეგმიური ფლობის სავარაუდო ჯამურ ღირებულებაზე.

10.1.6 სატენდერო წინადადებაში ფასი გამოსახული უნდა იყოს საქართველოს კანონმდებლობით გათვალისწინებული და შესყიდვის ობიექტის მიწოდებასთან დაკავშირებული ყველა გადასახადის გათვალისწინებით. ფასის წარმოდგენა დასაშვებია მხოლოდ ლარში.

10.1.7 პრეტენდენტის მიერ სატენდერო წინადადების ან მისი შემადგენელი დოკუმენტის წარდგენა შესაძლებელია, როგორც ქართულ, ასევე უცხოურ ენებზე. დოკუმენტის უცხოურ ენაზე წარდგენის შემთხვევაში, მას უნდა დაერთოს საქართველოს კანონმდებლობით დადგენილი წესით შესრულებული თარგმანი ქართულ ენაზე. დოკუმენტთან დაკავშირებული სადავო საკითხ(ებ)ის გადაწყვეტისას, უცხოურენოვან დოკუმენტსა და მის ქართულ ენაზე შესრულებულ თარგმანს შორის, პრიორიტეტის მინიჭების საკითხს წყვეტს სატენდერო კომისია. სატენდერო კომისია, უფლებამოსილია, მოთხოვოს პრეტენდენტს შესაბამისი დოკუმენტის ორიგინალის ან/და ნოტარიულად დამოწმებული ასლის წარმოდგენა, რომლითაც შესაძლებელი იქნება წარმოდგენილი დოკუმენტების ნამდვილობის დადასტურება.

10.1.8 კონსოლიდირებულ ტენდერში გამარჯვებულად ჩაითვლება ის პრეტენდენტი, რომელიც ვაჭრობის შედეგად დააფიქსირებს ყველაზე დაბალ ჯამურ ღირებულებას და ამასთან, დააკმაყოფილებს სატენდერო დოკუმენტაციითა და შესაბამისი სამართლებრივი აქტებით დადგენილ მოთხოვნებს.

10.1.9 გამარჯვებული პრეტენდენტის სატენდერო წინადადება ძალაშია 2022 წლის 31 დეკემბრის ჩათვლით.

10.1.10 იმ შემთხვევაში, თუ სატენდერო კომისია მიიჩნევს, რომ პრეტენდენტის მიერ წარმოდგენილ დოკუმენტებში არსებული ინფორმაციის გათვალისწინებით, მიზანშეწონილი არ არის აღნიშნულ პრეტენდენტთან შემსყიდველების მიერ სახელმწიფო შესყიდვის შესახებ ხელშეკრულებების დადება, სატენდერო კომისიას, უფლება აქვს უარი თქვას აღნიშნულ პრეტენდენტთან ზემოაღნიშნული ხელშეკრულებების გაფორმებაზე.

10.1.11 გამარჯვებული პრეტენდენტი ვალდებულია შემსყიდველი ორგანიზაციის შესაბამისი მიმართვიდან არაუგვიანეს 5 (ხუთი) სამუშაო დღეში გააფორმოს სახელმწიფო შესყიდვის შესახებ ხელშეკრულებ(ები)ა. სატენდერო წინადადების უზრუნველყოფის მიზნით წარმოდგენილი გარანტია უკან აღარ დაუბრუნდება გამარჯვებულ მიმწოდებელს იმ შემთხვევაში, თუ იგი უარს განაცხადებს ავტობუსის ან/და გეგმიური ფლობის მომსახურების სახელმწიფო შესყიდვის შესახებ ხელშეკრულებ(ებ)ის დადებაზე.

10.1.12 მიმწოდებლის მიერ კანონმდებლობით და კონსოლიდირებული ტენდერის შედეგად ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში, შესაბამისი შემსყიდველი ორგანიზაცია მიმართავს სატენდერო კომისიას ხელშეკრულებ(ებ)ის შეწყვეტის თაობაზე საკითხის გადაწყვეტის მიზნით. გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.

10.1.13 ავტობუსების შესყიდვის ხელშეკრულების ფარგლებში შემსყიდველი უფლებამოსილია წარმოებისა და მიწოდების ნებისმიერ ეტაპზე განახორციელოს მონიტორინგი. მათ შორის ავტობუსების მიწოდებამდე განახორციელოს მათი წინასწარი დათვალიერება მწარმოებელთან, შესყიდვის ობიექტის, ხელშეკრულებით გათვალისწინებულ მოთხოვნებთან შესაბამისობის დადგენის მიზნით.

10.1.14 პრეტენდენტი ვალდებულია ავტობუსის და ფლობის კომპონენტების ფასები დააფიქსიროს (დაამრგვალოს) ლარის მეასედის სიზუსტით;

10.1.15 სატენდერო კომისიასთან მიმოწერა კონსოლიდირებულ ტენდერთან დაკავშირებული ნებისმიერ საკითხზე შესაძლებელია განხორციელდეს შემდეგი ელექტრონული ფოსტის -------@spa.gov.ge ან/და კონსოლიდირებული ტენდერების მენეჯმენტის სისტემის ctd.spa.ge მეშვეობით.

 **სატენდერო პირობების დამტკიცების შესახებ სატენდერო კომისიის სხდომის ოქმი**

11.1 სატენდერო პირობების დამტკიცების შესახებ სატენდერო კომისიის სხდომის ოქმი

[ სატენდერო კომისიის დამტკიცების ოქმი.pdf](https://tenders.procurement.gov.ge/engine/files.php?mode=que&file=997435&code=1624038484)

 **კონსოლიდირებულ ტენდერში სატენდერო წინადადების საფასური**

სატენდერო წინადადების საფასური

10000